ગુજરાતમાં લોકસભા ચુંટણીની તૈયારીમાં લાગેલ પ્રદેશ કોંગ્રેસની એક બેઠક પહેલાં પ્રભારી રાજીવ સાતવે ભાજપનાં એક દેશ એક ચુંટણીનાં દાવા પર પલટવાર કરતાં જણાવ્યું હતું કે શું ભાજપ ગુજરાતમાં વિધાનસભા ભંગ કરવા તૈયાર છે. અત્રે ઉલ્લેખનીય છે કે નરેન્દ્ર મોદી દેશમાં એક સાથે ચુંટણી યોજવાની ફિરાકમાં છે. ભાજપનાં સુત્રોનાં જણાવ્યા મુજબ ૨૦૧૯ માં લોકસભાની સાથે જ એક ડઝનથી વધુ રાજ્યોની વિધાનસભાની ચુંટણી કરાવીને એક દેશ એક ચુંટણીનું ઉદાહરણ રજુ કરી શકે છે. ભાજપનાં સુત્રોનાં જણાવ્યા મુજબ આ માટે સંવિધાન સંસોધન અથવા ચુંટણી નિયમોમાં કોઈ મોટું સંશોધન કરવાની જરૂર નહી પડે.